PR9 ปี 65 สดใส! โบรกอัพกำไร 537 ลบ. พ่วงเป้า 20 บ.
บล.ดาโอ (ประเทศไทย) แนะนำ “ซื้อ” หุ้น PR9 พร้อมปรับประมาณการกำไรปี 65 ขึ้น 3% เป็น 537 ล้านบาท พ่วงราคาเป้าหมายเป็น 20 บาท รับปัจจัยบวกจากฤดูฝน หนุนรายได้ผู้ป่วยนอกและผู้ป่วยในเพิ่มขึ้น แถมรายได้ผู้ป่วยต่างชาติเพิ่มขึ้น หลังเปิดประเทศ
โบรกแนะ “ซื้อ” หุ้น PR9 พร้อมอัพประมาณการกำไรปี 65 แตะ 537 ล้านบาท รับรายได้ผู้ป่วยนอก และผู้ป่วยในเพิ่มขึ้น
23 ก.ย. 2565

ผู้สื่อข่าวรายงานว่า บริษัทหลักทรัพย์ ดาโอ (ประเทศไทย) จำกัด (มหาชน) ออกบทวิเคราะห์เกี่ยวกับหุ้นบริษัท โรงพยาบาลพระรามเก้า จำกัด (มหาชน) หรือ PR9 คาดกำไรไตรมาส 3 ปี 2565 ทรงตัวจากไตรมาสก่อน เนื่องจากรายได้เกี่ยวข้องกับโควิด-19 ลดลงตามความรุนแรงของเชื้อไวรัสทำให้อัตราการเข้ารักษาลดลง แม้ว่าทางบริษัทจะมีเคสผ่าตัดที่เพิ่มขึ้น จากมาตราการที่ผ่อนคลายของภาครัฐ และผลบวกจากปัจจัยฤดูฝนทำให้อัตราการเข้าพักรักษาราว 65%-70% ขณะที่ในไตรมาส 2 ปี 2565 อยู่ที่ 61% ซึ่งสามารถจำแนกเป็นเตียงสำหรับผู้ป่วยที่เกี่ยวกับโควิดในโรงพยาบาลเพียง 8%
นอกจากนี้สัดส่วนลูกค้าต่างชาติในเดือนสิงหาคม 2565 ดีขึ้นต่อเนื่อง โดยมีสัดส่วนอยู่ที่ 16% เมื่อเทียบกับในไตรมาส 2 ปี 2565 มีสัดส่วน 13% นำโดยประเทศเมียนมาร์ และจีน ทำให้คาดว่าไตรมาส 3 ปี 2565 จะมีสัดส่วนเฉลี่ยอยู่ที่ 16% ซึ่งเป็นระดับเดียวกับช่วงก่อนโควิด และลูกค้าต่างชาติมีแนวโน้มเพิ่มมากขึ้น
ขณะเดียวกันมีการปรับประมาณการกำไรปี 2565 ขึ้น 3% ดันกำไรสุทธิเป็น 537 ล้านบาท เพิ่มขึ้น 115% เมื่อเทียบกับงวดเดียวกันของปีก่อน ส่วนในปี 2566 ขึ้น 5% ดันกำไรสุทธิ 563 ล้านบาท เพิ่มขึ้น 5% เมื่อเทียบกับงวดเดียวกันของปีก่อน จากการปรับรายได้ OPD หรือผู้ป่วยนอก เพิ่มขึ้น 3% และ IPD หรือผู้ป่วยใน เพิ่มขึ้น 3% เนื่องจากความต้องการของลูกค้ายังคงสูงโดยเฉพาะเคสผ่าตัดที่อัดอั้นตั้งแต่ช่วงต้นของการระบาดโควิด
นอกจากนี้ telemedicine ได้การตอบรับค่อนข้างดี เนื่องจากผู้ป่วยสามารถปรึกษาแพทย์ได้ผ่านทางโทรศัพท์ โดยมีลูกค้าใช้อยู่ร่วม 400 ราย และยังช่วยส่งเสริมการเข้ารับการรักษาในศูนย์ mind center และศูนย์ต่างๆ ทำให้มองว่า telemedicine จะเป็นโอกาสให้โรงพยาบาล stand alone อย่าง PR9 เพิ่มศักยภาพและฐานลูกค้าที่อยู่ต่างถิ่นได้อีกด้วย
รวมถึงเดือนสิงหาคมที่ผ่านมาทางโรงพยาบาลได้เปิดศูนย์ thyroid อย่างเป็นทางการ ซึ่งทางโรงพยาบาลมีชื่อเสียงในการผ่าตัด thyroid ที่มีแผลเล็กที่สุดเป็นทุนเดิม จึงทาให้การเปิดศูนย์เฉพาะทางจะยิ่งสร้างโอกาสในการดึงดูดและเพิ่มฐานลูกค้าในอนาคตผ่านจุดเด่นของโรงพยาบาลอีกด้วย
ดังนั้นมีการปรับราคาเป้าหมายขึ้นเป็น 20.00 บาท จากเดิม 19.00 บาท อิงปี 2566 ค่า PER ที่ 28 เท่า และมองว่าบริษัทเติบโตต่อเนื่องจากการทาตลาดและขยายฐานลูกค้าทั้งในประเทศและต่างประเทศ นอกจากนี้ประมาณการกาไรสุทธิของเรายังมี upside จาก pent-demand ของชาวไทยและต่างชาติ ปัจจุบัน PR9 เทรดที่ 2566 ค่า PER 24.7 เท่า